Planéta 51

***Planéta 51*** (orig. ***Planet 51***) je americko-britsko-španielska animovaná sci-fi komédia režiséra Jorgeho Blanca podľa scenára Joea Stillmana. V hlavných úlohách v pôvodnom znení sa predstavili Dwayne Johnson, Justin Long, Jessica Bielová, Gary Oldman, Seann William Scott a John Cleese. Film je o astronautovi, ktorý pristane na cudzej planéte, kde mu jeden z mimozemšťanov pomáha vrátiť sa na svoju vesmírnu loď, pričom sa spolu vyhýbajú armáde.

## Dej

Zelení obyvatelia Planéty 51 žijú spokojným životom v útulných domčekoch na predmestí, vychovávajú deti, venčia psíkov. Pokojnú idylku ruší len strach z mimozemskej invázie. Ich obavy sa jedného dňa naplnia. Astronaut NASA, kapitán Charles „Chuck“ Baker, pristane s vesmírnou loďou množstva svetelných rokov od domova.  Domnieva sa, že nadišiel veľký okamih a on objavil neosídlenú planétu. Avšak krátko na to zistí, že tu rozhodne nie je prvý, nieto sám. Pristál uprostred záhrady práve v čase, keď si rodina zelených starousadlíkov užíva grilovaciu párty. Kapitán Chuck, zmätený z podivných postavičiek miestnych obyvateľov, sa dáva na útek.  Cestou naráža na ďalšie a ďalšie potvorky, ktoré sú pri stretnutí so zvláštnou cudzou bytosťou vydesené rovnako ako on. Celá Planéta 51 je v pohotovosti, paranoidný generál so svojou armádou vydáva rozkaz chytiť a zneškodniť nevítaného „mimozemšťana“.  Chuck sa ukryje v planetáriu, v ktorom pracuje ako brigádnik šestnásťročný domorodý „zelenáč“ Lem. Napriek tomu, že ich prvé stretnutie nie je úplne najšťastnejšie, vznikne medzi nimi skutočné priateľstvo. Chuck sa s Lemovou pomocou musí dostať k rakete skôr, než odletí späť na Zem bez neho.

## Slovenský dabing
* Ján Koleník ako Charles „Chuck“ Baker
* Boris Al-Khalagi ako Lem Korplog
* Jakub Janák ako Eckle Young
* Štefan Martinovič ako Skiff
* Ivan Vojtek ml. ako Ecklov otec 
* Tibor Frlajs ako Skiffov otec 
* Dagmar Sanitrová ako Lemova mama 
* Tomáš Hallon ako Glar
* Tatiana Pauhofová ako Neera Youngová
* Peter Kollárik ako Gorlok
* Marek Majeský ako Generál
* Matej Landl ako Kapitán
* Stanislav Dančiak ako Kipple
* Peter Sklár ako reportér
* Michal Hudák ako vojak
* Dušan Cinkota ako vojak
* Oľga Šalagová ako mama
* Andrea Karnasová ako učiteľka
* Marek Suchitra ako okuliarnatý
* Oliver Karvay ako chlapec
* René Jankovič ako mliekar, Humaniak, vojak
* Vladimír Kobielský ako Kefka, poštár, vojak
* Alexander Barot ako chlapec 
* Tamara Grožáková ako dievčatko
* Rastislav Sokol ako hlas titulkov
* ďalšie hlasy: Miloš Kanjak, Ľubomír Straka, Martin Vitek, Jaroslav Žvásta, Ladislav Konrád, Přemysl Boublík, Jozef Benedik, Miroslav Mráz, Miroslav Málek, Mária Landlová, Milada Rajzíková, Petra Gažíková-Lángová, Lenka Prokopová

### Spolupráca na slovenskom znení
* Miroslava Brezovská – preklad a úprava dialógov
* Cecília Baranová-Uškrtová – produkcia a asistentka réžie
* Róbert Barčák – zvukový majster
* Anna Cicmanová – réžia slovenského znenia
Vyrobila spoločnosť CENCI, s.r.o. v štúdiu Yes Production pre Intersonic v roku 2009. Výsledný mix bol vytvorený v Štúdiu Virtual Praha.

## Referencie

## Pozri aj
* Soundtrack Planéta 51

## Externé odkazy
* 
* 

## Zdroj

Kategória:Filmy z 2009
Kategória:Kreslené filmy USA
Kategória:Britské kreslené filmy
Kategória:Španielske filmy
Kategória:Filmové komédie USA
Kategória:Britské filmové komédie
Kategória:Filmy o mimozemskom živote